《寄题徐虞卿醒心亭》
宋代·陈造

人间声利场，疾驰不知反。
营营计毫末，一益昧日损。
徐侯大雅计，探道自其本。
策勋虚明地，外累不待遣。
出能同光尘，归念寄萧散。
著亭得胜处，竹茂水清浅。
亭中眎亭外，畏涂尘眯眼。
悠然得此心，万化无余蕴。
老我尚问律，人与室俱远。
向来卜邻计，欲舞叹袖短。
会当寻此盟，蔬饭同茗碗。
洒然无何游，共阅世沈湎。

作者简介：陈造（1133年～1203年）字唐卿，高邮（今属江苏）人。生于宋高宗绍兴三年，孝宗淳熙二年（1175年）进计，以词赋闻名艺苑，撰《芹宫讲古》，阐明经义，人称“淮南夫子”。范成大见其诗文谓“使遇欧、苏，盛名当不在少游下。”尤袤、罗点得其骚词、杂著，爱之手不释卷。郑兴裔荐其“问学闳深，艺文优赡”。调太平州繁昌尉，改平江府教授，寻知明州定海县，通判房州权知州事。房州秩满，为浙西路安抚司参议，改淮南西路安抚司参议。自以转辗州县幕僚，无补於世，置江湖乃宜，遂自号江湖长翁。宁宗嘉泰三年卒，年七十一。